Svjetski dan poezije
Svjetski dan poezije engleski: World Poetry Day UNESCO je proglasio 21. marta 1999 godine s ciljem promoviranja čitanja, pisanja, objavljivanja i poučavanja poezije širom svijeta. Na proglašenju praznika rečeno je da treba odavati priznanje i podsticaj nacionalnim, regionalnim i internacionalnim poetskim pokretima. Prema podacima koje posjeduje Nacionalni komitet za proslavu Dana poezije koji je od 1990tih smješten na Floridi (USA), Svjetski dan poezije slavio se u drugom obliku još od 1505 godine. Uglavnom se slavio u oktobru, ponekad petog, ali krajem 20. vijeka slavlje se održavalo 15. oktobra. Međutim, praznik je zapravo do UNESCO-ovog zvaničnog proglašenja, naizmjenično slavljen u oktobru i novembru. Tradicija obilježavanja održala se do danas u mnogim zemljama.